Тероризам во Грција

**Тероризмот во Грција** првенствено се врши од крајнолевичарски револуционерни организации, анархистички и странски групи.

## Забранети терористички организации

### Нихилистичка фракција
Нихилистичка Фракција () била нихилистичка анархистичка организација во Грција, која ја презела одговорноста за бомбашкиот напад на канцелариите на ИБМ во Атина на 28 мај 1996 година. Нападот предизвикал голема структурна штета, но немало повредени. Групата била одговорна за други напади, првенствено подметнување пожар и огнено бомбардирање. Групата била основана околу 1996 година.

### Револуционерна народна борба

### Револуционерна организација „17 ноември“
Грчката влада уапсила многу членови на организацијата „17 ноември“ во летото 2002 година. Во 2003 година, 15 членови биле прогласени за виновни за повеќекратни убиства и осудени за повеќе од 2.500 злосторства. Во декември 2005 година, совет од тројца судии започнал апелационо судење.

### Револуционерна борба
Револуционерна борба е крајнолевичарска грчка паравоена група позната по нападите врз зградите на грчката влада. Нашироко е опишана како терористичка организација и од грчката влада  и од медиумите.

### Револуционерно јадро
Револуционерно јадро била терористичка организација против САД, НАТО и Европската унија која извршила 13 бомбашки напади во Атина помеѓу 1996 и 2000 година. Првиот напад за кој ја презел одговорноста бил бомбашкиот напад врз инсталациите на грчката крајбрежна стража во Пиреја на 11 мај 1997 година, но подоцна признала дека два претходни напади биле извршени од нејзини членови. Според своите четири прокламации, организацијата се борела против „*империјалистичката доминација, експлоатација и угнетување*“ на Грција.

На 27 април 1999 година, бомба, чија цел била конференција во хотелот Интерконтинентал во Атина, убила едно лице (И покрај телефонските предупредувања, зградата не била евакуирана). Во декември 1999 година, Р.Ј. поставила експлозив во близина на канцелариите на Тексако во Атина. Членовите на организацијата ги бомбардирале канцелариите на Ситигруп во Атина и студиото на грчко-американски вајар во ноември 2000 година. Р.Ј. потоа исчезнала без објаснување.

### Револуционерна самоодбрана
Револуционерна група за самоодбрана тврди дека се бори за „*конструирање на масовно интернационалистичко револуционерно движење, преку зајакнување на милитантниот отпор на целиот спектар на класен антагонизам*“. На 10 ноември 2016 година, полицаец, кој чувал стража пред амбасадата, бил ранет кога непознати напаѓачи фрлиле рачна граната врз зградата на француската амбасада, неколку дена подоцна групата ја презела одговорноста за нападот. Милитанти пукале врз припадниците на полицијата паркирани во центарот на Атина, Грција. Во инцидентите немало повредени. Групата е осомничена дека ја нападнала руската амбасада во Атина.

### Црна Звезда
**Црна ѕвезда** (позната и како **Мавро Астери**; ) е грчка анархистичка терористичка група вклучена во насилни директни акции.

Во периодот помеѓу мај 1999 и октомври 2002 година, Црна ѕвезда била една од најактивните анархистички групи во Грција. Тие се опишуваат себеси како антиимперијалистички, анти-естаблишмент и антикапиталистички. Групата се изјаснила дека е посветена на „*отпорот против масовните организации на американскиот империјализам и на нивните локални соработници*“. Тие веруваат дека „*единствените терористи се американските империјалистички сили, нивните европски сојузници и нивните локални капиталистички соработници*“.

Црна Ѕвезда често бара ослободување на политичките затвореници (меѓу кои ги има како Симеон Сеисидис и Мумија Абу-Џамал) кога повикува да преземе одговорност за нападите. Омилени мети на групата се автомобилите на амбасадите и дипломатите, но тие ги нападнале и канцелариите и автомобилите на меѓународните организации и бизниси.

### Забранети групи
Бидејќи Грција е членка на Европската Унија, следните терористички ентитети се забранети на грчка територија преку Терористичката листа на ЕУ:

* Ал Каеда
* Исламска држава Ирак и Левант (ИСИЛ/Даеш)
* Хезболах (само воено крило)
* Хамас (вклучувајќи го и военото крило Бригадите Изад-Дин ал-Касам )
* Палестински исламски џихад
* Курдистанска работничка партија

## Времеплов

## Наводи

Категорија:Кршење на човековите права во Грција